CELEX: 62015CN0218
Language: bg
Date: 2015-05-11 00:00:00
Title: Дело C-218/15: Преюдициално запитване от Tribunale ordinario di Campobasso (Италия), постъпило на 11 май 2015 г. — Наказателно производство срещу Gianpaolo Paoletti e a.

10.8.2015   
            
            
               BG
            
            
               Официален вестник на Европейския съюз
            
            
               C 262/5
            
         Преюдициално запитване от Tribunale ordinario di Campobasso (Италия), постъпило на 11 май 2015 г. — Наказателно производство срещу Gianpaolo Paoletti e a.
   (Дело C-218/15)
   (2015/C 262/06)
   Език на производството: италиански
   
      Запитваща юрисдикция
   
   Tribunale ordinario di Campobasso
   
      Страни в главното производство
   
   Gianpaolo Paoletti, Umberto Castaldi, Domenico Faricelli, Antonio Angelucci, Mauro Angelucci, Antonio D’Ovidio, Camillo Volpe, Alfredo Viali, Giampaolo Canzano, Raffaele Di Giovanni, Antonio Della Valle
   
      Преюдициални въпроси
   
   
               1)
            
            
               Трябва ли член 7 от ЕКЗПЧ, член 49 от Хартата на основните права на Европейския съюз, прогласена в Ница на 7 декември 2000 г., и член 6 от [ДЕС] да се тълкуват в смисъл, че присъединяването на Румъния към Европейския съюз на 1 януари 2007 г. е довело до декриминализиране на предвиденото в член 12 от Законодателен декрет № 286/1998 (консолидиран текст) [относно имиграцията] деяние подпомагане на имиграцията, както и на престоя на румънски граждани на територията на италианската държава?
            
         
               2)
            
            
               Трябва ли посочените членове да се тълкуват в смисъл, че държавата членка не може да приложи принципа за обратно действие на по-благоприятната норма (in mitius) по отношение на лицата, които преди 1 януари 2007 г. (или друга дата, насочваща към пълното действие на Договора) — датата на влизане в сила на присъединяването на Румъния към Европейски съюз, са извършили нарушение на член 12 от Законодателен декрет № 286/1998 (консолидиран текст относно имиграцията), като са подпомагали имиграцията на румънски граждани — деяние, което е декриминализирано, считано от 1 януари 2007 г.?